Title: ประกาศคณะกรรมการการนิคมอุตสาหกรรมแห่งประเทศไทย เรื่อง การเปลี่ยนแปลงเขต เขตอุตสาหกรรมทั่วไป นิคมอุตสาหกรรมตะวันออก (ฉบับที่ 5)

ประกาศคณะกรรมการการนิคมอุตสาหกรรมแห่งประเทศไทย
เรื่อง การเปลี่ยนแปลงเขต
เขตอุตสาหกรรมทั่วไป
นิคมอุตสาหกรรมตะวันออก
(ฉบับที่ ๕)[๑]

ตามที่ได้มีประกาศกระทรวงอุตสาหกรรม
เรื่อง การจัดตั้งเขตอุตสาหกรรมทั่วไปนิคมอุตสาหกรรมตะวันออก ลงวันที่ ๗ ตุลาคม พ.ศ.
๒๕๓๔ กำหนดให้พื้นที่ตำบลห้วยโป่งและตำบลมาบตาพุด อำเภอเมืองระยอง จังหวัดระยอง เป็นเขตอุตสาหกรรมทั่วไป
ตามมาตรา ๓๖ (๑) แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ ซึ่งต่อมาได้มีประกาศกระทรวงอุตสาหกรรม
เรื่อง การเปลี่ยนแปลงเขต เขตอุตสาหกรรมทั่วไป นิคมอุตสาหกรรมตะวันออกลงวันที่ ๒๒ เมษายน
พ.ศ. ๒๕๓๙ ซึ่งแก้ไขเพิ่มเติมโดยประกาศกระทรวงอุตสาหกรรม เรื่องการเปลี่ยนแปลงเขต เขตอุตสาหกรรมทั่วไป
นิคมอุตสาหกรรมตะวันออก (ฉบับที่ ๔) ลงวันที่ ๒๑ ตุลาคม พ.ศ. ๒๕๔๗ นั้น

เนื่องจากภาวะเศรษฐกิจการลงทุนภาคอุตสาหกรรมมีแนวโน้มดีขึ้นประกอบกับรัฐบาลมีนโยบายสนับสนุนให้มีการพัฒนาภาคอุตสาหกรรมเพิ่มขึ้น
จึงเห็นสมควรขยายพื้นที่นิคมอุตสาหกรรมดังกล่าวข้างต้น

อาศัยอำนาจตามความในมาตรา
๓๖ วรรคสอง แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทย
และข้อ ๔ วรรคท้าย ของกฎกระทรวงกำหนดหลักเกณฑ์ วิธีการ และเงื่อนไขในการจัดตั้งนิคมอุตสาหกรรม
พ.ศ. ๒๕๔๘ บัญญัติให้กระทำได้โดยอาศัยอำนาจตามบทบัญญัติแห่งกฎหมาย ประธานกรรมการการนิคมอุตสาหกรรมแห่งประเทศไทย
จึงประกาศเปลี่ยนแปลงเขต เขตอุตสาหกรรมทั่วไป นิคมอุตสาหกรรมตะวันออก (ฉบับที่ ๕) โดยให้ยกเลิกแผนที่ท้ายประกาศกระทรวงอุตสาหกรรม
เรื่อง การเปลี่ยนแปลงเขตเขตอุตสาหกรรมทั่วไป นิคมอุตสาหกรรมตะวันออก (ฉบับที่ ๔) ลงวันที่
๒๑ ตุลาคม พ.ศ. ๒๕๔๗ และให้ใช้แผนที่ท้ายประกาศนี้แทน

ทั้งนี้ ตั้งแต่บัดนี้เป็นต้นไป

ประกาศ ณ
วันที่ ๑๕ สิงหาคม พ.ศ. ๒๕๔๘
ประสาน  ตันประเสริฐ
ประธานกรรมการการนิคมอุตสาหกรรมแห่งประเทศไทย

[เอกสารแนบท้าย]

๑.
แผนที่ท้ายประกาศคณะกรรมการการนิคมอุตสาหกรรมแห่งประเทศไทย เรื่อง
การเปลี่ยนแปลงเขต เขตอุตสาหกรรมทั่วไป นิคมอุตสาหกรรมตะวันออก (ฉบับที่ ๕)

(ดูข้อมูลจากภาพกฎหมาย)

ชัชสรัญ/จัดทำ
๒๑ กันยายน ๒๕๔๘

ปิยะธิดา/ปรับปรุง
๓๐ สิงหาคม ๒๕๖๑

[๑] ราชกิจจานุเบกษา
เล่ม ๑๒๒/ตอนพิเศษ ๘๖ ง/หน้า ๒๕/๑๕ กันยายน ๒๕๔๘